open-index/open-wikipedia-markdown huggingface dataset:
Tete Chelangat

**Eveline Tete Chelangat** (yazaalibwa nga 6 Ogw'omunaana 1960) era nga Musebbeyi. Munnayuganda Mmemba wa Paalamenti kati okumala emyaka 10. Akiikirira ekitundu ky'eBukwo mu kibiina ky'abalonzi eky'eKongasis nga akola nga Mmemba wa Paalamenti Omukyala. Ali wansi wa bendera ya NRM (National Resistance Movement) ekibiina ekifuga eggwanga.

## Okusoma kwe
Yasomerako ku Bukwo Primary School gye yatuulira ebigezo by'ekyomusanvu. Oluvannyuma, yeeyongerayo nadda ku Kidetok girls, erisangibwa e Serere gye yamalira siniya ey'okuna nga tanadda ku Sebei college, Tegeres. Alina Dipuloma  mu ssomo lya social work lye yasomera ku Nsamizi Institute (Mpigi). Era kati muyambi w'abantu mubulamu obwa bulijjo nga bweyabisomerera. Mukyala Mulokole mu ddiini.

## Obulamu bwe mu by'obufuzi
**Eveline Tete Chelangat** yayingira eby'obufuzi mu 2006 nga yatandika nga Kkansala ku Disitulikiti ku ddaala lya LC5, mu Disitulikiti y'eBukwo. Yamala nawebwa Disitulikiti eno okugikiikirira mu paalamenti nga Mmemba omukyala era yali akolera wansi wa bendera ya National Resistance Movement okutuusa mu 2016.

## Ebijuliziddwa

## Ebirala

* Parliament.go.ug
Veronica Isala Eragu Bichetero

**Veronica Isala Eragu Bichetero**a Munnayuganda munnabyabufuzi era munnamateeka. Ye Mmemba wa paalamenti ya Uganda akiikirira Disitulikiti y'eKaberamaido okuva mu 2016.

Emabegako yali aweereza nga Omuddukanya era eyebuuzibwako omukulu ku EDG Venture Consult, Kampala okuva mu 2007 okutuusa mu 2015.

## Obuto bwe nookusoma kwe
Yazaalibwa nga 3 Ogw'omunaana 1953.

Yasomera ku St Mary's College, Aboke gyeyafunira ssatifikeeti ye mu busomesa eya East African Certificate of Education (EACE), mu 1970 ne Dr. Obote College, Boroboro gyeyafunira ssatifikeeti ye eya East African Advanced Certificate of Education (EAACE). Mu 1972, yatikkirwa e Makerere University mu Uganda nga yafuna Diguli mu Mateeka era yafuna ne Dipuloma oluvannyuma mu kukwasa amateeka nga eno yagikolera ku Law Development Centre, Kampala mu 1978.

## Omulimu gwe
Yali mukulu mu ttendekero lya United States Institute of Peace, Washington DC okuva mu 2011 okutuusa mu 2012; yaliko Kkomiisona ku kakiiko akakuumi k'eddembe aka Uganda Human Rights Commission okuva 2001 ppaka mu 2007; era yaliko munnamateeka yekka mu kkampuni ya  Eragu & Co. Advocates, Kampala, okuva mu 1998 to 2001; Yaliko omukulu era eyebuuzibwako ku Sentinel, Nairobi, kuva mu 1995 okutuusa mu 2001; era yaliko omukulu eyebuuzibwako ku kitongole kya UNICEF ku ofiisi zabwe ezisangibwa mu bitundu by'omu  Buvanjuba n'oBugwanjuba bwa Africa mu Nairobi, okuva  1992 okutuusa 1994. Ye yali addukanya ku Kkampunimya Yinsuwa eya Apollo Insurance Company esangibwa e Kenya okuva mu 1987 okutuusa mu 1991; era yakozesebwako nga Addukanya ku Kenya Commercial Insurance Corporation okuva mu 1983 okutuusa mu 1987; era nga munnamateeka bwe yali akola ne Rhodes & Rhodes, e Lagos, mu Nigeria, okuva mu 1980 okutuusa mu1981; nga omuwandiisi mu by'amateeka ku Insurance Corporation, Uganda, kuba mu 1976 okutuusa mu 1980. era oluvannyuma lw'ebyo byonna, yalondebwa nga Mmemba wa paalamenti okuva mu 2016 okutuusa leero.

## Emirimu gye mu paalamenti
Nga oggyeko okukola nga Mmemba wa paalamenti, atuula ku bukiiko mu paalamenti nga bwe buno wammanga mu paalamenti:

## Ebijuliziddwa
Olunyarwanda

Olunyarwanda lwe lulimi olusinga okwogerwa mu Rwanda era luli mu bitundu by'obuvanjuba bwa Democratic Republic of Congo n'ebukiikakkono bwa Burundi. Abantu abasukka mu bukadde 10.8 be boogera olulimi olwo.
Namirembe Bitamazire

**Geraldine Namirembe Bitamazire** (17 Ogwomusanvu 1941 - 14 Ogwolubereberye 2026)   yali munnayuganda munnabyanjigiriza era munnabyabufuzi. Bitamazire weyafiira nga ye ssenkulu w'ettendekero li Uganda Management Institute .  Yaliko minisita w’eby'enjigiriza okuva mu 1979 okutuuka mu 1980 era n’addamu okuva mu 2005 okutuuka mu 2011. Era yaliko omubaka wa palamenti ng'akiikirira abakyala mu Disitulikiti y'e Mpigi mu Palamenti ya Uganda okuva mu 2001 okutuuka mu 2011.  

## Gyenvudde n’Okusoma
Yazaalibwa nga 17 ogw'Omusanvu 1941 mu Masekkati ga Uganda. Bitamazire yasomera mu Trinity College Nabbingo okusoma siniya.  Yayingira yunivaasite ey'e Makerere okufuna dipulooma mu by'enjigiriza njigiriza mu 1964. Okwo yazaako n’afuna diguli esooka mu 1967 ne diguli ey'okubiri  mu 1987, byombi okuva mu yunivasite y’e Makerere. 

## Emirimu
Okuva mu 1971 okutuuka mu 1973, yaweereza nga dayirekita w’ekitongole kya East African Harbors Corporation, ekitundu ku mukago gwa East African Community ogwasooka . Era yaweerezaako ng’akulira Tororo Girls School okuva mu 1971 okutuuka mu 1974. Okuva mu 1974 okutuuka mu 1979, yaweereza ng’omukulu w’eby'enjigiriza mu minisitule ya Uganda ey’eby'enjigiriza n’emizannyo . Mu 1979, yalondebwa okuba minisita w’ebyenjigiriza, n’aweereza mu kifo ekyo okutuusa mu 1980. Okuva mu 1981 okutuuka mu 1996, Bitamazire ye yali omumyuka wa ssentebe w’akakiiko akavunaanyizibwa ku mpeereza y’abasomesa. Yalondebwa ku bwaminisita w’ebyenjigiriza mu 1999, n’aweereza mu kifo ekyo okutuusa mu 2005, lwe yalondebwa okubeera minisita w’ebyenjigiriza n’emizannyo. Mu 2010, Disitulikiti y’e Mpigi yayawulwamu ebitundu bisatu; Disitulikiti y'e Butambala, Disitulikiti y'e Gomba, ne Disitulikiti y'e Mpigi entono eya leero. Mu kulonda kw’eggwanga okwa 2011, Bitamazire yawangulwa mu kalulu ka primary Mariam Nalubega, naye ow’ekibiina ky’ebyobufuzi ekya National Resistance Movement (NRM), mu Disitulikiti y’e Butambala.  Mu nkyukakyuka mu kabineti eyakolebwa nga 27 May 2011, Bitamazire yagobwa mu kabineti n’asikizibwa Jessica Alupo . 

Bitamazire mu kiseera kino akola nga chancellor w’ekitongole kya Uganda Management Institute, ettendekero lya gavumenti, erigaba diguli, ery’amatendekero aga waggulu, nga lirina okukkirizibwa okwenkana yunivasite. 

## Obulamu bwe
Bitamazire mufumbo ne Alphonce Bitamazire owa Uganda People's Defence Force. Ono wa kibiina kya byabufuzi ekya NRM. Yali mmemba w'akakiiko k'ekibiina ky'amawanga amagatte akavunaanyizibwa ku mbeera z'abakyala okuva mu 1998 okutuuka mu 2001 era mmemba abatandikawo ekibiina ekigatta abakyala mu by'enjigiriza mu Afrika . 

## Laba ne

* Olukalala lw'abakulembeze ba yunivasite mu Uganda

## Ebijuliziddwa

## Ebiyungo eby’ebweru

* Omukutu gwa Palamenti ya Uganda
Rosemary Seninde

**Rosemary Nansubuga Seninde**, era **Rosemary Nansubuga Sseninde** (nga ye Rosemary Nansubuga) (yazaalibwa 7 Ogusooka 1965), Munnayuganda, munnabyanjigiriza era munnabyabufuzi. Yaliko Minisita wa omubeezi ow’ebyenjigiriza ebya pulayimale mu kabineti ya Uganda okumala emyaka etaano. Mu kifo ekyo yalondebwa nga 6 Ogw'omukaaga 2016, n’adda mu bigere bya John Chrysostom Muyingo eyafuulibwa Minisita omubeezi ow’ebyenjigiriza ebya waggulu.  Yasikirwa Joyce Moriku . 

## Ensibuko n’obuyigirize
Rosemary Nansubuga yazaalibwa mu Disitulikiti y’e Wakiso nga 7 Ogusooka 1965. Yagenda mu St. Agnes Boarding Primary School e Naggalama okusoma pulayimale ku myaaka emito. Mu St. Joseph's Senior Secondary School e Nsambyagyeyamalira siniya ey'okuna, n'atikkirwa mu 1982. Oluvannyuma yasomera mu Trinity College Nabbingo okusoma A-Level, n'atikkirwa mu 1985. 

Mu 1997 yafuna ebbaluwa z'obuyigirize mu busomesa okuva ku Lady Irene College, mu Ndejje, kati eyafuulibwa Ndejje University. TOmwaka ogwaddako, yeetaba mu kubangula okwa wiiki 10 ku *National Institute of Small Industries Extension Training* (NISIET) mu Hyderabad, India, n'attikirwa n'ebbaluwa y'obuyigirize.

Mu 2001, yatikkirwa dipulooma mu by’enjigiriza, eyaweebwa *ekitongole ekisomesa abasomesa ekya Institute of Teacher Education* (ITEK), kati ekitundu ku yunivasite y’e Kyambogo . Mu 2005, yafuna diguli esooka mu by’okuddukanya abakozi okuva mu yunivasite y’e Makerere . Oluvannyuma mu 2009, yafuna diguli ey'okubiri mu by’empisa n’okuddukanya emirimu gya gavumenti okuva mu Yunivaasite eye Makerere. 

## Omulimu gw’obusomesa
Omulimu gwe ogw’obusomesa yagutandika mu 1987 ng’omusomesa/omusomesa mu ssomero lya pulayimale ery’ekisulo okutuusa mu 1994. Oluvannyuma yakyusibwa n'adda mu Wampeewo Senior Secondary School ng’omusomesa, n’aweereza mu kifo ekyo okutuusa mu 2000. Mu 2001, okumala omwaka ogutawera gumu, yakola ng’omusomesa/omusomesa mu Shimoni Teacher Training College.

## Eby'obufuzi
Mu 2001, yayingira eby'obufuzi bya Uganda eby’okulonda era n’alondebwa mu Palamenti ya Uganda okukiikirira abakyala b’omu Disitulikiti y’e Wakiso . Yaddamu okulondebwa mu 2006, 2011 ne 2016, era y’abadde mu ntebe .  Mu kabineti eyalondebwa nga 6 Ogw'omukaaga 2016, yalondebwa nga Minisita omubeezi ow’ebyenjigiriza ebya pulayimale. 

Yaweereza ng'omubaka w'abakyala mu disitulikiti y'e Wakiso mu Palamenti ya Uganda okuva mu 2016 okutuuka mu 2021. 

Oluvannyuma lw’okulonda kwa 2021, yafuuka Ssabakunzi w’ekibiina ekya NRM .  

## Obulamu bwe
Rosemary Nansubuga Sseninde mufumbo eri *Zephaniah Kizza Kikoba Walube Sseninde* okuva nga 12 Ogw'ekkumi 1985.  Maama w'abaana musanvu.  Muwala we, Jean Sseninde, mukyala musuubuzi era yaliko omuzannyi w'omupiira ogw'ebigere mu Uganda ne Queens Park Rangers WFC e Bungereza.

## Laba ne

* Kabineti ya Uganda
* Palamenti ya Uganda

## Ebijuliziddwa

## Ebijuliziddwa wabweeru wa wikipedia

* Omukutu gwa Palamenti ya Uganda
Mariam Luyombo

**Mariam Luyombo** **eyali Dorothy Nanziri** munayuganda omusuubuzi w'ebyenjigiriza era y'akulira amasomero ga Taibah mu Uganda

## Ebyafaayo n'okusoma
Mariam Luyombo yasomera mu ssomero lya Mount Saint Mary's College, Namagunga. Yafuna diguli esooka n'ey'okubiri mu by'enjigiriza okuva mu Makerere University mu Kampala mu 1985 ne 1997 era yatendekebwa mu by'obusuubuzi mu Uganda ne United States.

## Emirimu
Mariam Luyombo yatandika ng'omusomesa wa Sekendule ku Makerere College School wakati wa 1987-1988 n'oluvannyuma n'agenda mu St. Joseph's Secondary School Nsambya (1988-1990). Oluvannyuma yafuuka omukulu w'essomero erya Nabisunsa Muslim Girls' School.

Mu 1991 yatandikawo essomero lye erisooka, Taibah High School Kampala; oluvannyuma yatandikawo Silver Spoon Daycare Center Kampala mu 1996, Taibah Junior School Entebbe Road mu 1998, ne Taibah College School Entebbe Street mu 2000.

Mu 2013, yali Senkulu w'ekibiina kya Uganda Women Entrepreneurs Association (UWEAL).

## Byatuseeko ne awaadi
Awaadi z'afunye mwe muli eya National Rotary Clubentreprise award for young women entreprenuers and New Vision mu 1995, the Namagunga Old Girls' Association award in 1998, n'ekirabo kya Uganda Investment Authority satifikeeti ezamuweebwa olw'okubeera nnagwano w'okukyuusa ebyenjigiriza mu Uganda mu 2001.

Mu 2014, yali omu ku bantu 20 abaafuna Uganda's Golden Jubilee Medal olw'obuyambi bwe yawa mu by'enjigiriza mu masomero ga Taibah n'obusuubuzi.

Mu 2015, yali omu ku bawangula ekirabo kya World of Difference Award mu 2015 & Champions 

## Obulamu bwe
Mariam Luyombo yafumbirwa Hajji Abbas Luyombo nnannyini Taibah Group of Companies. Alina abaana basatu. Yagenda Canada mu 2006 era kati abeera mu Ontario, Canada, gy'alina bizinensi.

## Ebyawandiikibwa
Susan Amero

**Susan Amero,** yazaalibwa nga 17 Ogwokuna mu 1976 nga munayuganda omukyala omubaka wa Paalamenti akiikirira Disitulikiti ya Amuria, y'omu kubali mu kibiina ky'ebyobufuzi ekiri mu buyinza ekya National Resistance Movement

## Okusoma kwe
Amero yatuula P7 ku Rock View Primary School mu 1989 Disitulikiti y'e Tororo. Mu 1993, yatuula S4 ku St. Francis School eya bamuzibe nga lisinganibwa Madera. Yatuula S6 kusomero lya Mbale Secondary School mu 1996.

Wakati wa 1996 ne 1997, Amero yamaliriza satifikeeti mu by'entambula n'obulambuzi ne ku Airway Tours and Travel, mu ggwanga lya Switzerland.Mu 2007, yatikirwa ne diguli mu b'ensonga ezekuusa kunsi yonna n'okuzidukanya ku Yunivasite y'e Nkumba, yunivasite y'obwanannyini esinganibwa Entebbe, mu Uganda. Yamaliriza Diguli ye eyokubiri mu by'ensonga z'ensi yonna ku Yunivasite y'e Nkumba.

## Emirimu gye
Mu 1998, Amero yakola ng'akulira bakituunzi n'ayaniriza abagenyi. Wakati wa1999 ne 2009, yeeyali omumyuka w'abaniiriza abakungu ku kitongole kya Ugandan Civil Aviation Authority.https://www.parliament.go.ug/mp_database/profile.php?mid=175 Okuva 2011 okutuuka kati,abadde mubaka wa Paalamenti. 

## Obukiiko
Amero awereza ku bukiiko obw'enjawulo mu Paalamenti ya Uganda okuli:

* Ak'eby'enfuna by'eggwanga 
* Omumyuka wa ssente w'akavunaanyizibwa ku by'ensonga za Pulezidenti 

## Laba ne bino

* Olukalala lw'ababaka ba Paalamenti ya Uganda eyekumineemu.
* Abubakar Jeje Odongo
* Musa Francis Ecweru
* Disitulikiti ya Amuria

## Ebijuliziddwaamu

## Ewalala w'oyinza okubigya

* Website of the Parliament of Uganda
Susan Mugabi Nakaziba

**Susan Mugabi Nakaziba** munabyabufuzi Omunayuganda okuva mu kibiina ky'ebyobufuzi ekya NUP, ng'akiikirira Disitulikiti ya Buvuma mu Paalamenti ya Uganda .

Mu 2021, yawakanya eky'okubeeta ng'ebitundu omuli abavubu byali biyisibwa bubi.

## Laba ne bino

* Olukalala lwa babaka ba Paalamenti ya Uganda eyekumineemu

## Ebujuliziddwaamu
Sarah Arapta

**Sarah Arapta**, munayuganda omukyala omusuubuzi era omukulembeze w'amakampuni, ekitundu eky'okusatu ekisinga obunene mu East African Community. Y'avunaanyizibwa ku ntambuza y'emirimu era n'okukuuma erinnya lya Kampuni (CEO) eya Citibank Uganda, ekitongole ekikola ku by'ensimbi, ekikkirizibwa nga bbanka y'eby'obusuubuzi okuva mu bbanka ya Uganda, enkulu n'omulabirizi w'ebyenfuna by'eggwanga.

## Ebyafaayo n'okusoma
Yazaalibwa mu myaka gya 1970. Yasomera mu masomero ga pulayimale ne sekendule nga tanayingira Yunivasite ya Makerere, yunivasite y'eggwanga esinga obunene mu ggwanga. Yafuna diguli  esooka eya Bachelor of Arts mu Economics. Alina ne diguli ey'okubiri mu  Business Administration, okuva ku Heriot-Watt University mu Edinburgh, Scotland, United Kingdom.

## Emirimu
Arapta yakolera mu Stanbic Bank Uganda Limited okumala emyaka ng'etaano. Yatandika eyo ng'akulira eby'ebyenfuna eby'ekkungu nga tannafuulibwa akulira eby'okusiga ensimbi. Yakyusibwa mu Barclays Bank of Uganda mu Ogusooka 2014 ng'omukulu w'ekitongole kya Corporate and Investment Banking, n'aweereza mu kifo ekyo okumala omwaka gumu n'emyezi mukaaga. Mu Ogusooka 2016, yalondebwa ng'avunaanyizibwa  ku ntambuza y'emirimu mu kitongole ekya Citibank Uganda. Yassa ekitibwa mu kukulaakulanya eby'obugagga ebikalu ebya Citibank Uganda okuva ku buwumbi bwa UGX:951.1 ($262 million) mu Ogusooka 2016 okutuuka ku butabalika doola USGX:1.409 ($388.3 million) mu Ogusooka 2022.

## Ebirala ebitunuulirwa
Arapta ali ku kakiiko akafuzi ak'abantu bataano ak'ekibiina kya *Uganda Bankers Association* (UBA), gye yaweereza ng'omubalirizi w'ebitabo omukulu okuva mu Ogwokutaano 2018 okutuuka mu Ogwokutaano 2020. Mu Ogwokutaano 2022, yalondebwa okubeera Ssentebe wa UBA, ng'adda ng'adda mu kifo kya Mathias Katamba, eyaweereza mu kifo ekyo okuva mu 2020 okutuuka mu 2022. Ekiseera kye eky'obuweereza kigenda mu maaso okutuuka mu Ogwokutaano 2024.

## Laba era

* Annet Nakawunde Mulindwa
* Olukalala lwa bbanka mu Uganda
* Okutereka Sente mu Banka mu Uganda
* Ebyenfuna bya Uganda

## Ebyawandiikibwa

## Enkolagana ez'ebweru

* Ebikwata ku Sarah Arapta, Chief Executive, Citibank Uganda
Jolly Kaguhangire

**Jolly Kamugira Kaguhangire** munayuganda omukyala omusuubuzi era avunaanyizibwa ku nsonga z'ekikungu. Okuva mu Ogw'okuna 2017 okutuuka mu Ogwekkumi 2018, yeyali Senkulu era avunaanyizibwa akukuuma erinnya lya kampuni mu kitongole ekya Uganda Investment Authority (UIA), ekitongole kya gavumenti ekivunaanyizibwa ku kutumbula, okusikiriza n'okusiga ensimbi mu byenfuna by'eggwanga lya Uganda.

## Ebyafaayo n'okusoma
Yazaalibwa mu kitundu ky'obugwanjuba bwa Uganda, awo nga mu 1966. Yasomera mu masomero ga Uganda ag'omu kitundu ekyo ku mitendera gyona egya pulayimale ne Sekendule. Mu mwaka gwa 2000, yafuna diguli esooka mu Business Administration (BBA) okuva mu Makerere University, yunivasite y'eggwanga esinga obunene mu Uganda. Oluvannyuma, yafuna postgraduate mu Public Administration and Management, okuva mu Uganda Management Institute (UMI) mu Kampala, ekibuga ekisinga obunene mu ggwanga. Alina ne diguli ya Master of Arts mu Organizational Leadership and Management, eyamuweebwa Uganda Christian University (UCU), e Mukono. Okwongereza kw'ekyo, mu myaka 15 egyasooka mu kyaasa ekya 21, afunye satifikeeti nyingi okuva mu masomo agenjawulo ge yatendekebwa mu kitundu n'ebitundu eby'ensi yonna omuli ensasula y'emisolo gy'amafuta, obukulembeze obw'ekikungu, obukulembeze obukulu, okugaba obuweereza bw'abantu n'obukulembeze bw'emisolo.

## [[:en:Luzira|Emirimu]]
Okumala emyaka mwenda, okuva mu Ogwokusatu 2008 okutuuka mu Ogwokuna 2017 Jolly Kaguhangire yakola ng'omuyambi wa kaminsona  avunaanyizibwa ku kuteekerateekera obuweereza bw'emirimu mu Uganda Revenue Authority (URA), ekitongole ky'emisolo ekikulu mu ggwanga. Ng'ali eyo, ye n'ekibinja kyeyakulemberamu, baakola enkyukakyuka m'obukodyo munkola,ekyaviirako okwongera ku kusolooza emisolo, okuva ku bukadde bwa doola US$41 mu 2008 okutuuka ku bukadde bwa US$1,683 mu 2015, ng'ab'asasula emisolo beeyongera okuva ku 17,479 okutuuka ku 836,830 mu kiseera kye kimu. Mu kiseera we yaviira mu URA, yali avunaanyizibwa ku bantu abasoba mu 700 mu muwendo.

Mu Ogwokuna 2017, oluvannyuma lw'okunoonya okumala emyezi ebiri, Kaguhangire yakwasibwa akakiiko, ng'omukulembeze asinga obulungi, nga basinziirira ku bumanyirivu bwe yalina ng'omukulu w'ekitongole. Ekimu ku bigendererwa by'asoosowaza ku UIA, kwe kukulaakulanya ebifo by'amakolero n'eby'obusuubuzi mu bibuga ebikulu okwetooloola ekitundu, omuli Arua, Luzira, Masaka, Mbale, Mbarara, Namanve ne Soroti. Ekintu ekirala ky'asoosowaza kwe kukwanaganya ne Uganda Export Promotion Board ne Uganda Tourism Board, mu kukola ebintu ebikubiriza n'okutunda n'okukola ebivvulu n'okutambula, mu ngeri eyo okukendeeza ku bbeeyi n'okusindika obubaka obw'enkalakkalira eri abayinza okuteeka ssente. Ekintu ekyokusatu ekikulu kwe kutondawo ekifo ekimu (One-stop-center, OSC), ng'omusiga nsimbi asobola okuwandiisa bizinensi era n'asobola okufuna olukusa n'emisoso gyonna egyetaagisa okutandika okukola mu kiseera ekitono ddala.

## Laba era

* Allen Kagina
* Maggie Kigozi
* Doris Akol
* Agnes Konde

## Ebyawandiikibwa

## Enkolagana ez'ebweru

* Omukutu gwa Uganda Investment Authority
Dorcus Ajok

**Dorcus Ajok** yazaalibwa enzku z'omwezi 12, mu mwezi ogw'omusanvu, mu mwaka gwa 1994 nga munayuganda aduka emisinde gy'okwetoloola ekisaawe. Yakiikirira eggwanga lye mu misinde gya mita 800 mu mpaka ezaaliwo mu mwaka gwa 2017, ezaali ez'ensi yonna, nga muzino yatuuka ku mutendera ogudirira ogw'akamalirizo. Mu kwongera kuno, yawangula omudaali ogwa zaabu mu gya mita 1500 egyali mu mwaka gwa 2015 egyali giyitibwa Summer Universade.

## Ebimukwatako n'obuyigirizze bwe
Dorcus Ajok yazaalibwa mu mu gombolola ly'e Akura, kati lyebayita disitulikiti ye Alebtong. Wakubi ku baana omwenda abaazaalibwa Dicken Atworo, eyali omusomesa n'omukyala Margaret Akello, eyali omukyala akuuma ewaka.

Yasomera ku Dokolo Primary School, nga tanaba kweyongerayo kugenda ku Aloi Secondary School gyeyatuulira S.4 (UCE). Oluvannyuma yasomera ku Bright College, e Lira  gyeyatuulira S.6, oluvannyuma neyeegata kutendekero lya yunivasite y'e  Ndejje .

## Empaka z'ensi yonna
Yasazibwaamu kumutendera ogudirira ogw'akamalirizo

## By'akoze n'asinga ng'omuntu

**Wabweru**

* Mita 800 – 2:00.79 (mu Huelva mu mwaka gwa 2017)
* Mita 1500 – 4:16.44 (mu Kazan mu mwaka gwa 2013)
* Mayiro emu  – 4:43.1 (mu Kampala, mu mwaka gwa  2014)
Dorothy Azairwe Nshaija Kabaraitsya

**Dorothy Azairwe Nshaija Kabaraitsya** yazaalibwa ng'enaku z'omwezi 5, mu mwezi ogw'ekumineebiri, mu mwaka gwa 1974, nga munayuganda ow'eby'obufuzi  mu disitulikiti y'e Kamwenge, ng'obukugu bwe bwakubeera mubalirizi wa bitabo. Ye mukyala akiikirira ng'era alina akakwate ku kibiina ky'eby'obufuzi ekiri mu buyinza ekya National Resistance Movement mu palamenti ya Uganda eye 10.

## Okusoma kwe
Yasoma dipulooma mu bya bizineensi okuva kusomero lya yunivasite y'e Makerere eriyigiriza ebya bizineensi mu mwaka gwa 1998.Mu mwaka gwa 1998, yamaliriza diguli ye mu by'okudulanya bizineensi okuva kusetendekero lya yunivasite y'e Makerere.

## Ebimukwatako
Okuva mu mwaka gwa 2011 okutuuka kati, abadde akola nga kalabalaba w'ekitundu kya Rwenzori ng'ababaka  w'abali mu kibiina ky'eby'obuvuzi okubeera nga balonda n'okukiira mu palamenti, mu ofiisi ya gavumenti ey'avunaanyizibwa mu kulaba ng'abali mu kibiina ky'eby'obufuzi nga balonda wamu n'okukiika mu palamenti. Okuva mu mwaka gwa 2016 okutuusa kati, abadde akola ng'omuwanika w'ekibiina ekigata abakyala mu palamenti. Wakati w'omwaka gwa 2000 ne 2004, abadde akola,ng'akulira abavunaanyizbwa ku by'okugaba looni mu baanka ya Uganda Finance Trust. Okuva mu mwaka gwa 2004 okutuuka mu 2009, y'abadde agaba n'okutegeka empapula z'abasaba looni mu kampuni ya  Bunyoro Toro Rural Development Company Limited. Okuva mu mwaka gwa 2010 okutuusa nakati, abadde awereza ng'omuwanika w'ekibiina ky'eby'obufuzi ekiri mu buyinza ekya National Resistance Movement. Okuva mu mwaka gwa 2011 okutuusa kati, abadde mubaka wa palamenti, mu palamenti ya Uganda .

Yawerezaako mu kakiiko akavunaanyizibwa ku by'embalirira n'ensaasaanya mu palamenti ya Uganda .

## Laba ne

* Olukalala lw'abali ku kakiiko ka palamenti ya Uganda eye 10
* Frank Tumwebaze
* Disitulikiti y'e Kamwenge 
* Palamenti ya Uganda
Dorothy Hyuha

**Dorothy Samali Hyuha** mubaka wa Gavumenti Munnayuganda, musomesa, era munnabyabufuzi. Ye Kaminsona omukulu (Ambasada) wa Uganda mu Malaysia .  Yaweerezaako nga Minisita Atalina mulimu gwa nkalakalira mu kabineti ya Uganda .  Okuva mu 2006 okutuuka mu 2011, Hyuha yaliko omubaka omukyala owa Disitulikiti y’e Butaleja mu Palamenti ya Uganda . Mu kiseera kye kimu, yaweereza ng’omumyuka wa ssaabawandiisi w’ekibiina ky’ebyobufuzi ekya National Resistance Movement (NRM). 

## Omulimu
Hyuha yasooka kulondebwa mu Palamenti ya Uganda mu 1996 ng’omukiise wa Disitulikiti y’e Tororo, ekifo kye yalimu okutuusa mu 2006. Oluvannyuma lwa Disitulikiti y’e Butaleja okuyoolwa okuva mu Disitulikiti y’e Tororo mu 2006, yawangula ekifo kya palamenti eky’omubaka w’abakyala ku Disitulikiti y’e Butalehja ku tikiti y’ekibiina kya NRM. Ekifo ekyo y'akirimu okutuusa lwe y'awangulwa Cerinah Nebanda mu 2011 .  Okuva mu 2009 okutuuka mu 2011 yaweereza nga Minisita atalina mulimu gw'ankalalira.  Mu Gwomunaana 2012, Hyuha y'alondebwa okubeera Kaminsona omukulu owa Uganda mu Tanzania,  gye yaweereza okutuusa mu Gwomunaana 2017 lwe y'akyusibwa n’agenda e Malaysia era ku mulimu gwe gumu. Mu kiseera kino aweereza mu kakiiko akakulu aka Republic of Uganda e Malaysia. 

## Ebimukwatako
Mmemba mu kibiina ky’ebyobufuzi ekiri mu buyinza ekya NRM. Yali mufumbo eri Daniel Hyuha eyafa mu Gwekkuminebiri 2014 ku myaka 68.  Baalina amaka asatu mu Disitulikiti y’e Butalja. 

## Laba ne bino

* Disitulikiti y’e Butaleja
* National Resistance Movement
* Kabineti ya Uganda

## Ebiwandiiko ebijuliziddwamu

## Ebijuliziddwamu eby’ebweru

* Omukutu gw'akakiiko ka Uganda High Commission mu Tanzania
Josephine Wapakabulo

**[[:en:Lichfield|Josephine]] Wapakabulo**, era **Josephine Wapakabulo Thomas**, yinginiya mu by'amasanyalaze era mukungu mu bizinensi. Yaweerezako ng'omutandisi avunanyizibwa ku kukuuma erinnya ly'ekitongole ekya Uganda National Oil Company (UNOC). Yalondebwa mu June 2016, era yeyasooka okuweereza mu kifo ekyo. Yalekawo omulimu gwe ogwa CEO wa UNOC, okuva nga 13 Ogwokuna 2019, "okussa essira ku maka ge n'emikisa emipya".

## Ebyafaayo n'okusoma
Yazaalibwa mu 1976, mu Arusha, Tanzania. Muwala wa Angelina Wapakhabulo n'omugenzi James Wapakhabulo. Yasomera ku Loughborough University mu Bungereza, nga yinginiya ow'ebyamasanyalaze, nga yafuna BEng, MSc ne PhD mu yunivasite yeemu. Alina ne Executive MBA okuva mu INSEAD Business School mu Bufalansa.

## Emirimu
Okuva mu 2000 okutuuka mu 2002, Wapakabulo yakolako ng'omukulu w'abatendesi era n'omuteesiteesi w'ekitundu mu Coventry, Bungereza. Okuva mu 2002 okutuuka mu 2006, yakola ng'omunoonyereza mu LSC Group Consulting mu Lichfield, United Kingdom. Mu 2006, yeegatta ku Rolls-Royce mu Derby, United Kingdom,nga omukugu mu Business Process & Information Engineering, ekifo mweyaweereza okutuusa mu 2011. Okuva mu 2011 okutuuka mu 2014, yaweererezaako mu Kampuni enkozi y'emmotoka eya Rolls-Roce ng'avunaanyizibwa ku mutindo mu kitundu ekya Berlin,Germany.

Wakati wa 2014 ne 2015, yaweereza nga Chief Operating Officer mu The Walk Free Foundation mu Perth, Australia. Mu 2015, yakomawo mu Uganda n'akola ng'eyebuzibwako ku bya bizinensi mu Kampala okutuusa mu 2016. Yalondebwa nga CEO akakiiko ka akafuzi aka UNOC, mu June 2016.

Yatwala ekifo kye mu Uganda National Oil Company nga 1 Ogwomunaana 2016, ng'obumanyirivu obusukka mu myaka 16 mu bukulembeze, okuzimba obumu mu bakozi, okulondoola n'okuvumbula mu makapuni agali munsi ez'enjawuo mu zisemazinga eziwerako. Mu kiseera kino, ye mutandisi era addukanya TIG Africa.&#x5D;

## Laba era

* Uganda Oil Refinery
* Petroleum Authority of Uganda
* Sironko District
* Proscovia Nabbanja
* Wapakhabulo

## Ebijuliziddwa


## External links

* Uganda National Oil Company Seeks to Recruit Top Executives
* UNOC appoints Wapakabulo for CEO
Catherine Bamugemereire

**Catherine Bamugemereire** munnamateeka era omulamuzi munnayuganda eyalondebwa okubeera mmemba wa kkooti ensukkulumu mu Uganda, nga 17 Ogusooka 2024. 

Ekyo nga tekinnatuukawo, okuva mu 2015 okutuuka mu Gusooka 2024, yaliko omulamuzi wa kkooti ejulirwamu eya Uganda, ekola emirundi ebiri nga kkooti ya Ssemateeka ya Uganda.  

Yazaalibwa Bubulo, mu Disitulikiti y’e Mbale mu kiseera ekyo, kyokka leero Disitulikiti y’e Manafwa, mu myaka gya 1970.  Yasomera mu Nabumali High School mu siniya.  Alina diguli mu byamateeka, eyaweebwa mu 1992 okuva mu yunivasite y’e Makerere, mu Kampala, ekibuga ekikulu era ekisinga obunene mu Ggwanga lya Yuganda. Alina ne Dipuloma mu by’amateeka, ewereddwa ekitongole kya Law Development Center, nakyo ekiri mu Kampala.  Diguli ye mu mateeka mu mateeka agageraageranya n'amateeka g'ensi yonna, gye yafuna okuva mu Southern Methodist University, mu Dallas, Texas, Amerika, mu 2003. 

## Omulimu
Bamugemereire yasooka kukola mu 1993, nga State Attorney mu minisitule ya Uganda ey’ebyamateeka ne ssemateeka, ng’asinziira mu kabuga k’e Arua, mu Disitulikiti y’e Arua, mu kitundu kya West Nile. Oluvannyuma yalondebwa ng’omulamuzi wa kooti esokerwako. Yasituka ng'ayita mu madaala n'atuuka ku ddaala lya Chief Magistrate wa "Kkooti ya White Collar Criminal Court mu Uganda mu myaka gya 1990".

Mu 2001, yawummula ku katebe, famire ye bwe yasengukira mu kibuga Mexico bba gye yali akolera mu kkampuni ya Shell Mexico LPG. Oluvannyuma yasomera diguli ye eyookubiri mu Amerika. Mu 2003, yasengukira mu Bungereza n'akola nga Associate Lecturer mu University of Surrey, okumala emyaka musanvu.

Mu 2010, ekitongole ekiramuzi ekya Uganda kyamulonda okuba Omulamuzi mu Kkooti Enkulu, okukola mu kitongole ekirwanyisa obuli bw’enguzi n’amaka mu Kkooti eno. Yakola emirimu gya kkooti z’obwannannyini n’egy’emisango mu Uganda yonna. Omukugu mu by’obuli bw’enguzi, era ayogedde nnyo era awandiise nnyo ku nsonga eno. Mu 2015, yalondebwa mu kkooti ejulirwamu/Kkooti ya Ssemateeka ya Uganda, gye yakyaweereza okutuusa lwe yasitulwa ku kkooti ey’oku ntikko mu January 2024.

## Obukiiko obunoonyereza
Catherine Bamugemereire akubirizza okunoonyereza okw’eggwanga okusatu ku nsonga z’obuli bw’enguzi mu bitongole bya gavumenti: (a) kkooti eyeekenneenya ekitongole kya Kampala Capital City Authority, okuva mu June 2013 okutuuka mu November 2013. (b) okunoonyereza ku kitongole ky’ebyenguudo ekya Uganda National Roads Authority, okuva mu June 2015 okutuuka mu January 2016 ne (c) Akakiiko akanoonyereza ku bubbi bw’ettaka n’enkaayana z’ettaka mu kitongole ky’ettaka mu Uganda, okwatandika mu 2017.

## Amaka
Mufumbo ne George Bamugemereire era balina abaana.

## Ebitiibwa
Mu 2017, Southern Methodist University yamuwa engule ya Distinguished Global Alumni Award, ng'esiima omubiri gwe ogw'emirimu.

## Ebiwandiiko ebikozesebwa
Judy Rugasira Kyanda

**Judy Rugasira Kyanda** yazaalibwa nga 31 Ogwomunaana, 1972. Mukyala munayuganda munnabizineesi, omutandisi w'emirimu era omukugu mu by'okugula n'okutunda ettaka n'ebizimbe era ng'ayavunaanyizibwa ku ntambuza y'emirimu mu kitongole ekya Knight Frank Uganda Limited kati okumala emyaka 25, ekitongole kyebuzibwako kunsonga z'okugula n'okuutunda ettaka n'ebizimbe.

## Ebyafaayo n'okusoma
Judy yazaalibwa Henry ne Martha Rugasira, kitaawe yali musajja musuubuzi, omukugu eyebuzibwako ku by'obukulembeze era omutandisi w'emirimu  nga  ekiseera kimu ye yekka eyalina ekkolero ly'ennoni ezikozesebwa muUganda era nga nnyina yali akola mu Uganda Development Bank.

Judy yatandika okusomakwe ku Buganda Road Primary School for Primary 1 okutuuka mu kibiina ekya 6 nga tagenda mu United Kingdom (UK). Bwe yali mu Bungereza, yagenda ku ssomero lya Ellerslie School, Malvern College oluvannyuma neyeegatta ku University of Reading gye yafuna Bsc. (Hons) mu Land Management. Oluvannyuma yafuna diguli mu International Real Estate okuva mu yunivasite y'emu.

Ng'amaze diguli ye esooka, Judy yegatta ku Mason, Owen and partners, ekitongole eky'aba ppunta abakafu mu Mayfair London.  Mu 1995, yakomawo e Uganda n'akola n'omukozi we ebiseera ebyo Steven Bamwanga, omukugu mu byenfuna by'ettaka eyali mukwano gwa kitaawe.  Oluvannyuma lw'emyaaka ena ng'akolera mu Uganda, yaddayo okusoma diguli ye ey'okubiri ku University of Reading gyeyayiggibwa ekitongole ekya Knight Frank okubeera ng'ay'avunaanyizibwa ku nkola yakyo ey'emirimu mu Uganda ekifo ky'abaddemu okuva olwo.

Judy ye yali omumyuka w'omukulembeze w'ekibiina kya Association Of Real Estates Agents(AREA) Uganda, wakati wa 2012 ne 2014, ye yali Senkulu wʼekibiina ekya Africa Real Estates Society (AFRES) era yali memba wa Enterprise Group Uganda.

Mu 2017, Judy yalondebwa minisita ow'ebyettaka, amayumba n'enkulaakulana ey'ebibuga Betty Among ng'omukulembeze w'akakiiko k'abappunta akafuzi.

## Obulamu bwe
Mufumbo eri Leopold Kyanda, omukulu mu magye aga Uganda People's Defence Force (UPDF).

## Ebyawandiikibwa
Josephine Okot

**Josephine Okot** munayuganda, mukyala omusuubuzi, mutandisi w'emirimuera avunaanyizibwa ku nsonga z'ekikugu. ye mutandisi, avunaanyizibwa ku ntambuza y'emirimu buli lunaku era mu kampuni eya Victoria Seeds Limited. Ekola ku by'obulimu nga bya bizinensi esangibwa mu Uganda ekola ku kusunsula,okusiba n'okutunda ensigo eri abalimi munsi eziri mu mawanga agali mu Great Lakes mu Afirika.

## Ebyafaayo n'okusoma
Okot yazaalibwa mu disitulikiti y'e Gulu, mu kitundu eky'omu mambuka aga Uganda. Yasomera ku Makerere University Business School (MUBS) era n'afuna okutendekebwa  okuva mu Harvard Business School n'okuva mu Stanford Graduate School of Business, byombi mu U.S. Okot alina okutendekebwa okw'amaanyi n'obumanyirivu mu bizinensi ez'eby'obulimi n'obulunzi. Kigambibwa nti alina Master of International Business, okuva mu Washington International University.

## Emirimu
Okot yatandikawo Victoria Seeds Limited mu 2004, ng'ekigendererwa ekisooka nga kwe kuwa abalimira awafunda ensigo ez'omutindo, nga basookera mu ggwanga munda oluvannyuma badde ku bitundu.

Kkampuni ya Okot yafuna obukakafu bw'ensimbi okuva mu pulojekiti ya USAID, ekyamusobozesa okufuna ensimbi ez'entandikwa. Victoria Seeds Limited erina akakwate n'abalimi 900 ab'omu byalo, ng'abasinga kubbo bakyala. Kkampuni etunda ebika by'ensigo kumpi ebika 100, okuyita mu matundiro agasoba mu 400 agatunda ebikwatagana n'abasuubuzi b'eby'obulimi. Mu Ogwomunaana ogwa 2011, kampuni yafuna obukadde obusukka mu US$2.5 n'abakozi nga 140.

Okuva mu 2013, Victoria Seeds Limited yekumira ebifo bisatu eby'okukungula ensigo (a) ekifo ekisooka e Gulu, Northern Uganda ekyatandikibwawo mu 2004 (b) ekifo eky'okubiri ekiri mu kibuga Masindi, mu Western Region ya Uganda, ekyatongozebwa mu 2011 ne (c) ekitebe ekikulu ekya kkampuni ekipya n'ekifo ekigya ekiri mu Kampala Industrial and Business Park, mu Namanve, Kira Municipality, Wakiso District, ekyatandikibwa mu 2012.

## Awaadi
Mungeri ey'okusiima amaanyi ge, okulemerako n'okubangula, Okot yafuna ebirabo by'eggwanga n'ebweru w'eggwanga omuli awaadi nga Yara Prize mu 2007. Mu 2009, yafuna ekirabo kya Oslo Business for Peace Award olw'okutumbula empisa n'engeri z'okubeera n'obuvunaanyibwa mu nkola ez'obusuubuzi. Mu 2013 Victoria Seeds yafuna ekirabo kya Uganda Responsible Investment Award mu Best Seed Company 2013.

## Laba era

* Obulimi mu Uganda
* Business for Peace Foundation

## Ebyawandiikibwa

## Enkolagana ez'ebweru

* Website of Victoria Seeds Limited
* 2009 Honorees at Business for Peace Foundation
Regina Mukiibi

**Regina Mukiibi** olumu eyayitibwanga **Regina Mukiibi Mugongo** ne Regina Naluyima Mukiibi) yali munayuganda omukyala omusuubuzi era omutandisi w'emirimu amanyiddwa ng'eyasooka okuteekawo enkola ey'okutereka n'okuteekateeka abafu mungeri ey'ekitiibwa mu ggwanga.

## Ebyafaayo n'okusoma
Ng'ayingira bizineesi y'okuddukanya emikolo gy'okuziika, Regina Mukiibi yatandika okutendekebwa okwekikugu mu Salisbury College of Funeral Sciences and Embalming mu London.

## Bizineesi
Oluvannyuma lw'okukola ng'omubalirizi w'ebitabo n'eyali Uganda Commercial Bank, yatandikawo kkampuni etambuza n'okulambuza abalambuzi. eyo gyeyava n'atandika bizinensi ey'okuteraka n'okuteekateeka abafu. Mu 1996, Regina Mukiibi yawandiisa ekitongole Uganda Funeral Services, kkampuni ygy'addukanya okuva okufa kwa mugandwe, Freddie Katamba Mukiibi.

## Awaadi

* Uganda Investment Authority Omukyala Omusuubuzi Ow'omwaka - 2007
* Omusiga nsimbi w'omwaka Ekirabo ky'eggwanga - 2009
* Sustenible Growth National Award - 2009

## References
Monica Azuba Ntege

**Monica Azuba Ntege** yyazaalibwa Monica Azuba munayuganda yinginiya era munnabyabufuzi. Yali minisita w'emirimu n'eby'entambula mu kabineeti ya Uganda. Yalondebwa ku kifo ekyo nga 6 Ogw'omukaaga 2016 ng'adda mu kifo kya John Byabagambi, eyafuuka Minisita wa Karamoja. Katumba Wamala eyamuddira mu bigere nga 14 Ogwekumunebiri 2019.

## Ebyafaayo n'okusoma
Monica Azuba yazaalibwa mu bitundu ebye Busoga, mu kitundu eky'obuvanjuba bwa Uganda, nga mu 1954. Yasomera mu ssomero lya Gayaza High School ku madaala aga O ne A-Level, n'amaliriza mu 1973. Yayingira Makerere University mu 1974, n'attikirwa mu 1978 ne Bachelor of Science in Civil Engineering.

## Emirimu
Yakolerako mu Uganda Commercial Bank oluvannyuma lw'okuttikirwa okuva e Makerere mu 1978. 
Standard Bank of South Africa bwe yaligula mu 2002, yasigala n'ekitongole ekyo, n'alinyisibwa ku kifo ekya *Facilities Manager* mu Stanbic Bank Uganda Limited. Abadde ku kakiiko ka Uganda National Roads Authority okuva mu Ogwomukaaga  2014. Nga 6b Ogwomukaaga 2016, yalondebwa nga Minisita w'emirimu n'eby'entambula.

## Emirimu nga Minisita w'emirimu n'eby'entambula
Ogumu ku mirimu gye yasooka okuweebwa amangu ddala ng'amaze okukuba ebirayiro bye nga minisita Ow'emirimu n'eby'entambula, yali ya kwekenneenya butya gavumenti ya Uganda gy'egenda okuzza obuggya ekitongole ekya Uganda Airlines. Kampuni ekola ku ntambula z'ennyonyi mu ggwanga zagulwawo mu 2001 kubanga yaliwo naye nga tefiibwako olw'okulowooza nti yali tekola magoba.

Wabula, mu 2013, ekiteeso eky'okudaabulula ekitongole ky'ebyennyonyi kyakolebwa  okusobola okwongeza ku muwendo gw'abalambuzi mu Uganda awamu n'okwongera ku bungi bw'abakozi  abeekebegya abantu n'emigugu awamu n'okulaba ng'ebigibwa mu kkolero ery'amafuta byeyongera.  Ebitongole ebyali ebisaale nga minisita y'e Sentebe wabyo, kwaliko abakiise okuva mu Minisitule ey'enguudo n'eby'entambula, eya Uganda Development Corporation,  Civil Aviation Authority Uganda, eya minisitule ey'eby'enguudo, amakolero n'obwegassi, minisitule ey'eby'ensimbi,okuteekerateekera n'enkulaakulana n'endala nyingi ezasisinkana nezikola okusalawo. Ebiteeso bino byaweerezebwa mu Kabineeti okukakasibwa nga tebinaba kuteekebwa munkola.

## Obulamu bwe
Ntege mufumbo. Ye muzannyi nantamegga ow'omupiira gwa goofu era awangudde empaka nnyingi mu  tonamenti ez'okumitendera egy'eggwanga awamu n'ez'ebitundu. Mu biseera ebyayita, yaweereza ng'omuwanika w'ekitundu owa All Africa Challenge Trophy mu golf y'abakyala.

## Laba era

* Kabineeti ya Uganda
* Palamenti ya Uganda
* James Zikusoka

## Ebyawandiikibwa
Sylvia Owori

**Sylvia Owori** (yazaalibwa mu 1976) munayuganda omwolesi w'emisono era ayagazisa abantu eby'obufuzi. Ye Ssentebe era avunaanyizibwa ku kukuuma erinnya ly'ekitongole ekya *Zipa Modeling Agency*, kkampuni gye yatandikawo era gy'avunaanyizibwako. Kigambibwa nti y'omu ku bantu ba nnagagga mu Uganda, ekitundu ekyokusatu ekisinga obunene mu East African Community.

## Ebyafaayo n'okusoma
Owori yazaalibwa mu Uganda mu 1976, y'omu ku baana musanvu. Yasomera mu ssomero lya Nsambya Senior Secondary School, mu Kampala, ekibuga ekikulu ekya Uganda era ekibuga ekisinga obunene mu ggwanga eryo. Yasomera mu Newham College mu London, ng'atandika eyaka 19, y'afuna diguli esooka mu Arts mu fashion design.

## Emirimu
Oluvannyuma lw'okusoma mu Bungereza, Owori yaddayo ewaabwe mu Uganda n'aggulawo edduuka ly'engoye eryasooka okutunda engoye ezisuubuzibwa. Kkampuni eyo, **Sylvie's Boutique**, erina ekitebe kyayo ekikulu ku Garden City Mall mu Kampala business district, n'ettabi eddala ku *Mabirizi Complex*, nayo mu Kampala, n'ettabi ery'okusatu mu Kilimani, ekitundu kya Nairobi, ekibuga ekikulu ekya Kenya. Yawa abakozi 80 mu mawanga gombi, okuva mu Ogwekkuminebiri 2009.

Owori era yatandika [ddi?] okuyiiya n'okukola engoye ze n'emikwano gye. Mu mwaka ogwa 2000, Sylvia Owori yalondebwa okukola ku ngoye z'abantu abali bagenda  okuzanya mu *MNet Face of Africa*, mu Dar es Salaam ne Cape Town. Omwaka ogwaddirira, mu 2001, yalondebwa okukola ku ngoye z'omuzannyi wa Uganda mu *mpaka za Nokia Face of Africa*. Okuva mu 2001 okutuuka mu 2004, Sylvia Owori ye yatandikawo entegeka za "Miss Uganda Beauty Pageant", bw'atyo n'agaziya okwolesebwa kwe. Mu 2004, yatongoza omutimbagano ogw'engoye ze, wansi wa *Sylvia Owori* label. Mu 2005, yatandikawo *Africa Woman Magazine*, akatabo akafulumizibwa buli mwezi nekasaasanyizibwa mu Uganda, Kenya, Rwanda, South  Sudan ne Tanzania. Owori yateekateeka era n'afulumya emisono gy'abazannyi abakulu abasajja n'abakyala n'abamu ku bazannya mu filimu eya The Last King of Scotland, eyafulumizibwa mu 2006. Ye mutandisi era nnannyini Zipa Modeling Agency, ekitongole ekikulembera okwolesa emisono mu kitundu ekya African Great Lakes.

Owori era muyambi wa Senkulu wa Ssabakunzi (Gen. Salim Saleh) ow'ekitongole ekya  Operation Wealth Creation on Public Private Community Partnerships. 

## Obulamu bwe
Owori maama w'abaana balenzi babiri. Omu ku baana, yazaalibwa mu 2008, wa Al Hajji Nasser Sebaggala, eyaliko meeya wa Kampala, eyali mu buyinza okuva mu 2006 okutuuka mu 2011.

## Laba era

* List of wealthiest people in Uganda

## Ebyawandiikibwa

## Enkolagana ez'ebweru

* Official Business Website of Sylvia Owori 2014-12-18 at the Wayback Machine  
* Partial List of Ugandan Fashion Designers
* Photogrraph of Sylvia Owori mu 2011
Nancy Kalembe

**Nancy Linda Kalembe** (yazaalibwa mu 1980) munnabyabufuzi wa Uganda.

Yavuganya ku bwa Pulezidenti nga talina kibiina ky'agiddeko mu kulonda kw'eggwanga okwa 2021, era ye mukyala yekka eyali yesimbyeewo, naye yawangulwa Pulezidenti Yoweri Museveni eyali mu buyinza.

## Obulamu bwe obwasooka n'okusoma
Nancy Kalembe yazaalibwa mu 1980 era yakulira mu disitulikiti y'e Iganga mu kitundu ky'e Busoga mu Uganda. Yali omu ku baana 18. Kalembe yazaalibwa George Patrick Bageya, eyaliko Ssentebe wa disitulikiti eye Iganga, ne Aida Cissy Kubaaza. Yasomera ku Mount Saint Mary's College Namagunga okufuna Uganda Certificate of Education ne Mariam High School ku Uganda Advanced Certificate of education. Mu 2007, yafuna diguli esooka mu kunoonyereza ku bantu okuva mu Makerere University.

Era yali muyizi nga muddusi mu Makerere, era yavuganya mu 2004 Summer Olympics ng'omuddusi,omubuusi era akasuka, naye, okusinziira ku bigambo bye, gavumenti teyasobola kuleeta abaddusi abaalina busobozi mu Athens.

## Emirimu

### Ebitongole eby'obwannannyini
Nga tanayingira byabufuzi, Kalembe yasomako ku mawulire ku Uganda Broadcasting Corporation ne bbanka ne kkampuni z'amafuta mu Nigeria ne Uganda.

Mu 2003, yavuganya mu mpaka za Nnalulungi asinga mu Uganda oluvannyuma lw'okusoomoozebwanga  mikwano gye, abamuyitanga kyakulassajjamu bulamu bwe bwonna. Yatuuka abataano abasinga  naye teyawangula; wabula, yalondebwa okuba omukyala omugezi ekyamuvrako okufuna omulimu ku leediyo eya Sanyu FM.

Kalembe era yakola emirimu egya firimu ne ttivvi, era yalabikira mu firimu ya *[[:en:The_Apprentice_Africa|The Apprentice Africa]]* mu 2008.

### Okuvuganya ku bwa Pulezidenti
Mu Ogw'omusanvu 2020, Kalembe yalangirira nga bwe yali agenda kwetaba mu kulonda kwa pulezidenti mu Uganda mu 2021. Yatongoza kampeyini ze mu Jinja mu Ogw'ekkumi nagumu 2020, ng'a tagenda kugira ku kaadi ey'ekibiina kyonna.

Ye mukyala yekka eyesimbawo okuvuganya ku kifo ky'omukulembeze w'eggwanga mu kulonda okwa 2021, era nga wakuna okwesimba ku kifo ekyo mu byafaayo by'eggwanga. Aba kuba nga yawangula kampeyini ze ez'ekiseera ekiwanvu, yeyandibadde omukyala asoose okufuuka pulezidenti owa Uganda.

Essira yasinga kuliteeka ku pulogulaamu ez'okulwanyisa obwavu n'ebbula ly'emirimu awamu eby'obulamu n'ebyokuzimba enguudo,amakolero,amalwaliro. Yayogeranga ku José Mujica Pulezidenti wa Uruguay nga omuntu gweyali yegomba mu by'obufuzi.

Kampeyini za Kalembe zamukaluubiriza ol'wbbeula ly'ensimbi. Yafuna obululu 38,772, oba 0.37 ku buli kikumi ku bungi bw'abantu bonna, mu kulonda, okwavaamu obutategeeragana wakati wa Pulezidenti Yoweri Museveni n'eyali amuvuganya enyo Bobi Wine eyawakanya ebyaava mu kulonda.

## Obulamu bwe
Kalembe yafumbirwa mu 2007, naye oluvannyuma baayawukana n'omwami we. Alina abaana babiri okuva mu bufumbo obwo. Mu kukubaganya ebirowoozo n'ekitongole ekimu eky'amawulire mu Uganda,  mu kampeyini ye ey'obwa pulezidenti, yagamba nti, "Afirika yerabidde nti bakyala abafirika balina amaaanyi oba balina abaami oba nedda....netaaga Katonda sossi mwami okufuna ekifo".

## Ebyawandiikibwa
Sylvia Namutebi

**Sylvia Wilson Namutebi Alibhai** Munnayuganda eyali omwolesi w'emisono era eyali mu bwa nnalulungi ow'erinnya. Yali Nnalulungi wa Uganda 2011 era naakiikirira  Uganda mu za Nnalulungi W'ensi Yonna oluvannyuma mu mwaka ogwo.

## Obuzaale bwe
Namutebi yazaalibwa Paul Ssekuwanda ow'e Wakiso, mu Uganda. Alina Diguli mu Human Resources Management gye yakolera ku Makerere University Business School.

### Obwa Nalulungi
Namutebi yalekulira omulimu gwe nagenda yeetabe mu mpaka z'obwa Nalulungi wa Uganda mu 2011. Namutebi, ku myaka 23, era yawangula banne bwe baali babbinkana  ekkumi n'omunaana, n'atwala engule nga yaddirira Heyzme Nansubuga.

Yakiikirira Uganda mu mpaka za Nalunungi w'ensi Yonna omwaka ogwo. Yadda mu mpaka za Nalulungi wa Uganda nga omusazi waazo.

### Obulamu bwe
Baagattibwa ne Munnayuganda Munnabizinensi ayitibwa Ali Alibhai mu 2015 era embaga y'abwe yaliwo mu 2017.

## Ebijuliziddwa
Betty Awori Engola

**Betty Awori Engola**  (yazaalibwa nga 24 Ogwekuminogumu mu mwka gwa 1960) era ayittibwa **Awor Betty Engola** Munnayuganda ow'Ebyobufuzi. Ye mubaka omukyaala akiikirira Distulikitti y' Apac wansi w'ebiina eky'obufuzi ekifuga ekya National Resistance Movement mu Paalamenti ey'ekumi (2016 to 2021).

## Ebimukwatako n'emisomo
Mu mwaka gwa 1974, yamaliriza ebigezo bya Primary Leaving Examination ku Shimon Demonstration School. Mu mwaka gwa 1978, yafunasatifikeeti ya Uganda Certificate of Education ku St Josephs Girls School, Nsambya. Awori yamaliriza Uganda Advanced Certificate ye okuva mu Tororo Girls School Mu mwaka gwa 1981. Mu mwaka gwa 1984, yegatta ku Yunivasitte y' e Makerere, natikibwa ne diguli ya Bachelor of Arts in Social Science.

## Omubanyirivu mu mirimu
Okuva mu mwaka gwa 2009 okutuusa 2010, Betty Awori Engola yaweereza nga Governing Council Mmemba ku Uganda Technical College, Lira. Era yaweereza nga Board Mmemba wakati wa 2005 ne 2008 ku National Agricultural Advisory Services. Yakola ku Uganda Advisory Board of Trade nga Commercial Offiisa okuva mu mwaka gwa 1986 okutuusa 1987. Okuva mu 1988 okutuusa 2001, yali akola nga offiisa w'ebyobusubizi ebiva mu mawanga g'ebweru ku Minisitule y'ebyobulambuzi, Obusuubuzi n'amakolero. Okuva mu 2016 okutuusa kati, abadde aweereza nga Mmemba wa Paalamentti mu Paalamenti ya Uganda.

## Emirimu emirala
Betty Awori Engola akola omulimu omulala mu Paalamentti ya Uganda nga mmemba ku kakiiko ka Sayansi ne Tekinoloogiya. Yettaba mu lukungaanya olw'ekkumi n'ennya olwa United Nations Conference on Trade and Development mu Nairobi, Kenya olwaaliwo okuva nga 17–22 Ogwomusanvu 2016.https://unctad.org/meetings/en/SessionalDocuments/tdxiv_inf1_en.pdf  Awori era yeenyigira mu nkulaakulana y'enteekateeka y'embalirira eya Gavumentti ez'ebitundu eya Local Government Budget Framework Paper eya Distulikitti eye Apac.https://web.archive.org/web/20220319213949/https://budget.go.ug/sites/default/files/Indivisual%20LG%20Budgets/APAC%20BFP%202015-16.pdf

## Laba na bino

* Paalamenti ya Uganda.
* Distulikiti eye Apac.
* Olukalala lwa ba mmemba ba Paalamenti ya Uganda ey'ekumi
* National Resistance Movement
* Mmemba wa Paalamenti
* Tonny Ayoo
* Akora Maxwell
* Ebong Patrick

## Enkolagana ez'ebweru

* Website ya Paalamenti ya Uganda

## Ebyawandiikibwa
Enid Mirembe

**Enid Mirembe**, ye munnayuganda eyavuganyaako mu mpaka z'obwa nnalulungi, yayambazibwa engule eya "Miss Tourism Busoga Region" nga 26 Ogwmusanvu 2015. Mu 2016, yalondebwa ng'omu ku "The 40 Movers and Shakers of 2016", okuva mu Satisfashion Uganda, magaziini y'emisono mu Uganda.

## Ebyafaayo n'okusoma
Yazaalibwa mu disitulikiti eye Bugiri 1993. Oluvannyuma lw'okusomera mu masomero ag'omu kitundu pulayimale ne sekendule, yaweebwa ekifo mu Makerere University, yunivaasite y'eggwanga esinga obunene n'obukadde mu Uganda. Yafuna diguli esooka mu Arts mu 2016.

## Emirimu
Bwe yali mu mwaka ogw'okusatu ng'asoma mu Makerere University, yavuganya mu mpaka za  Miss Tourism Beauty Pageant, ng'akiikirira ekitundu ekye Busoga. Empaka zaategekebwa ekitongole ekya Uganda Tourism Board ne Minisitule ey'eby'obulambuzi mu Uganda.

Mu kiseera ky'obuweereza bwe, yategeka ekikujjuko ekiyitibwa "Rolex Festival". Rolex mmere erimu amaggi agasiikidwa n'enva endiirwa eziteeredwa munda mu chapati. Rolex zisinga kuliibwa mu bibuga bya Uganda ebisinga. Omukolo gwetabwamu abatunzi b'emmere eno nga bagiteekateeka mu bungi kunguudo z'ebibuga oba tawuni. Abaguzi betoloola abafumbi eb'enjawulo,bwebalozaako awamu n'okugula nga bwebalya byebatabudde. Enid Mirembe ekiseera kye eky'obwa nnalulungi kyagwaako yasigala ategeka ebijaguzo bino.

## Laba era

* Dora Mwima
* Patricia Akello

## Ebyawandiikibwa

## Enkolagana ez'ebweru

* Rolex Kati mu butongole ekakasidwa ng'emmere esikiriza abalambuzi nga 22 Ogwokuna 2016.